CELEX: 62011CN0221
Language: mt
Date: 2011-05-11 00:00:00
Title: Kawża C-221/11: Talba għal deċiżjoni preliminari mressqa mill-Oberverwaltungsgericht Berlin-Brandenburg (il-Ġermanja) fil- 11 ta’ Mejju 2011 — Leyla Ecem Demirkan vs Ir-Repubblika Federali tal-Ġermanja

6.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 232/15
            
         Talba għal deċiżjoni preliminari mressqa mill-Oberverwaltungsgericht Berlin-Brandenburg (il-Ġermanja) fil-11 ta’ Mejju 2011 — Leyla Ecem Demirkan vs Ir-Repubblika Federali tal-Ġermanja
   (Kawża C-221/11)
   2011/C 232/25
   Lingwa tal-kawża: il-Ġermaniż
   
      Qorti tar-rinviju
   
   Oberverwaltungsgericht Berlin-Brandenburg
   
      Partijiet fil-kawża prinċipali
   
   
      Rikorrenti: Leyla Ecem Demirkan
   
      Konvenuta: Ir-Repubblika Federali tal-Ġermanja
   
      Domandi preliminari
   
   
               (1)
            
            
               Il-kunċett tal-libertà li jiġu pprovduti servizzi fis-sens tal-Artikolu 41(1) tal-Protokoll addizzjonali, tat-23 ta’ Novembru 1970, anness mal-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija (il-“Protokoll addizzjonali” (1)) jinkludi wkoll il-libertà passiva li jiġu pprovduti servizzi?
            
         
               (2)
            
            
               Jekk ir-risposta tkun fl-affermattiv, il-protezzjoni tal-libertà li jiġu pprovduti servizzi li tirriżulta mill-Artikolu 41(1) tal-Protokoll addizzjonali testendi wkoll għal ċittadini Torok li, bħar-rikorrenti fil-kawża prinċipali, jixtiequ jidħlu fir-Repubblika Federali tal-Ġermanja mhux sabiex ikollhom aċċess għal servizz partikolari, iżda sabiex iżuru qraba fil-kuntest ta’ żjara ta’ mhux iktar minn tliet xhur, u li jinvokaw is-sempliċi possibbiltà li jibbenefikaw minn servizzi fil-Ġermanja?
            
         
      (1)  ĠU Edizzjoni Speċjali bil-Malti, Kapitolu 11, Vol. 11, p. 43.